Diari Oficial de la Generalitat Valenciana


Sumari del DOGV 4099, del 03-10-2001 (2001/9283)

ACORD de 27 de juliol de 2001, de la Comissió Territorial d'Urbanisme de València, relatiu a la modificació de les Normes Subsidiàries relativa a la delimitació de la unitat d'execució Calvari-Bovalar-Camí Reial d'Estivella.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9283


Data del document
:   27-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Estivella
    * pla d'urbanisme

ACORD de 27 de juliol de 2001, de la Comissió Territorial d'Urbanisme de València, relatiu a la modificació de les Normes Subsidiàries relativa a la delimitació de la unitat d'execució Calvari-Bovalar-Camí Reial d'Estivella. [2001/M9283]
  
Vist l'expedient remés per l'Ajuntament d'Estivella referit a la modificació de les Normes Subsidiàries relativa a la delimitació de la unitat d'execució Calvari-Bovalar-camí Reial, i de conformitat amb els següents:
  
Antecedents de fet
  
1. El projecte es va sotmetre a informació pública mitjançant acord del ple de l'ajuntament en sessió del dia 27 de febrer de 2001. Després del pertinent període d'exposició pública, en el qual no es van presentar al·legacions, es va aprovar pel ple municipal en sessió de 28 de maig de 2001.
  
2. El projecte consta de memòria i plans d'informació i d'ordenació.
  
3. L'objecte de la modificació ?que s'integra dins de l'alternativa tècnica del PAI presentat per una mercantil de caràcter privat- és la delimitació ex novo d'una unitat d'execució en sòl urbà residencial, que confronta amb l'antiga carretera nacional, per a desenvolupar l'àmbit de forma integrada.
  
A més, es procedeix a un reajustament de les alineacions dels vials i a l'ampliació de la secció del carrer de Xaloc.
  
El projecte concreta que els terrenys inclosos constitueixen una àrea de repartiment, amb un aprofitament tipus de 1.3968 m²/m².
  
4. Durant la tramitació de l'expedient s'ha sol·licitat l'informe, amb data 18 de juny de 2001, a la Demarcació de Carreteres del Ministeri de Foment, sense que fins a la data es tinga constatació de la seua emissió.
  
5. Estivella té les Normes Subsidiàries aprovades definitivament per la Comissió Territorial d'Urbanisme en data 18 de juliol de 1996.
  
6. La Comissió Informativa de la Comissió Territorial d'Urbanisme de València, en sessió del 24 de juliol de 2001, va emetre l'informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació es considera completa de conformitat amb el que estableix l'article 27 de la LRAU i en el Reglament de Planejament de la Comunitat Valenciana.
  
3. La delimitació d'unitat d'execució proposada s'adapta de forma general, als criteris relacionats en l'article 115 del reglament mencionat.
  
4. El projecte justifica que la modificació de l'ordenació detallada redueix l'aprofitament lucratiu en favor del sòl dotacional públic.
  
5. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
6. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior que modifiquen l'ordenació del planejament general de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 27 de juliol de 2001, acorda:
  
Aprovar definitivament la modificació de les Normes Subsidiàries d'Estivella, relativa a la delimitació de la unitat d'execució Calvari-Bovalar-Camí Reial.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de juliol de 2001.- El secretari de la Comissió Territorial d'Urbanisme: José Manuel Palau Navarro.